सानस्नयारि 'बड'सा' खौरांलाइनि दिहुन्नायनि उननिफ्रायनो चिन' बसुमतारिआ आसामनि खौरांलाइ आफादजों सोमोन्दो लाखिनानै खौरां बिजों मुलुगयाव बर' खौरांलाइ फोसावनायजों। लोगोसे बर' राइजो-राजानो बर' खौरांलाइनि बिदैखौ बिलाइजेनो बे रोखोमैनो थाद'नाय गैयाजासे लान्थ्रियैनो 16 बोसोरनाडै सान स्नियारि बड'सा' खौरांलाइ फोसावनायनि गेजेरावनो रुंसारि चिन' बसुमतारिआ आरोबाव गोथौसिनै खौरां फोसावनायनि थांखि लानानै 2006 माइथायनि 24 मार्च अक्टआव बर'फोरनि गेजेराव सानसेयारि खौरांलाइनि आंखालखौ सुफुनो सानसेयारि 'बड'सा' खौरांलाइ दिहुन्नानै दिनैसिम 30 बोसोराव आगान होफैबाय। बिथाङ खौरांलाइ दिहुन्नायजों लोगोसे बर फोरनि गेजेराव खौरांगिरि दानायनि लामाखौ दिन्थिजेन्नानै गालाङो। बुंनो थाङोब्ला बर फोरनि गेजेराव खौरांगिरि दानायनि लामाखौ रुंसारि बसुमतारिआ सानजिबायारि आर'नाइ खौरां लाइसि मुगायावनो लामा बेखेव जेन्दोंमोन। बै समनिफ्रायनो 30 बोसोर नाडै 'बड'सा' खौरांलाइया थाद'नाय गैयाजासे आन्थोर जयै ओखारबाय थादों आरो दिहुनगासिनो दङ।